Elektrisiteit in PTA herstelArgieffoto Elektrisiteit is na meeste dele van Pretoria herstel wat geraak is deur ŉ brand by die Pumulani-substasie, het die stad Saterdag gesê. “Konstruksiewerk vorder redelik goed by die substasie,” het Selby Bokaba, woordvoerder van die stad, gesê. ŉ Brand het Woensdagmiddag by die substasie uitgebreek. Elektrisiteittoevoer in Pretoria-Noord en Wonderboom is boonop Vrydagaand geraak weens reënval in die gebied. “Die span kon Vrydagaand omstreeks 19:00 die toevoer na gebruikers in Garsfonteint en Pretoria-Oos herstel, ondanks die reën wat die span se pogings ontwrig het.” Elektrisiteit sal na verwagting later Saterdag na Pretoria-Noord herstel word. “Die stad vra om verskoning vir enige ongerief wat deur die kragonderbrekings veroorsaak is,” het Bokaba gesê. -SAPA